น้ำมันปิดพุ่งแรง/ดาวโจนส์บวก/ทองร่วง
ดาวโจนส์ปิดบวก 236.82 จุด ด้านราคาน้ำมันพุ่งแรง 2.15 ดอลลาร์ ขณะที่ทองคำร่วง 12.30 ดอลลาร์
16 ก.ย. 2564

ดัชนีเฉลี่ยอุตสาหกรรมดาวโจนส์ปิดที่ 34,814.39 จุด เพิ่มขึ้น 236.82 จุด หรือ +0.68% ดัชนี เอสแอนด์พี 500 ปิดที่ 4,480.70 จุด เพิ่มขึ้น 37.65 จุด หรือ +0.85% ดัชนี แนสแดค ปิดที่ 15,161.53 จุด เพิ่มขึ้น 123.77 จุด หรือ +0.82%ดัชนีดาวโจนส์ตลาดหุ้นนิวยอร์กปิดพุ่งขึ้นเมื่อวันที่ 15 ก.ย. โดยได้แรงหนุนจากคำสั่งซื้อหุ้นกลุ่มพลังงาน นอกจากนี้ ตลาดยังขานรับดัชนีภาคการผลิตของสหรัฐที่ขยายตัวแข็งแกร่งเกินคาดสัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนตุลาคม เพิ่มขึ้น 2.15 ดอลลาร์ ปิดที่ 72.61 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤศจิกายน เพิ่มขึ้น 1.86 ดอลลาร์ ปิดที่ 75.46 ดอลลาร์ต่อบาร์เรล ขานรับสต็อกน้ำมันดิบของสหรัฐที่ปรับตัวลดลงติดต่อกันเป็นสัปดาห์ที่ 6 ซึ่งทำให้นักลงทุนเชื่อมั่นว่าความต้องการใช้น้ำมันในสหรัฐยังคงแข็งแกร่งราคาทองคำโคเม็กซ์งวดส่งมอบเดือนธันวาคม ลดลง 12.30 ดอลลาร์ ปิดที่ 1,794.80 ดอลลาร์ต่อออนซ์